Document ID: /roh_data/filtered/fineweb-2-filterrobots_roh.jsonl.gz/41023

mascra da tschaiver dad Albert Anton Willi (1872‒1954)
Domat, onns 1920
Ghignas vegliandras: als tils da tschaiver a Domat pudev'ins antruras admirar las mascras da lain da l'entagliader Albert Anton Willi, numnà Natè. Lez na suandava cun sias ovras nagina tradiziun, ma sa laschava inspirar da la natira e da l'atgna fantasia. Sco lavurer da guaud e stradin chattava Albert Willi la laina adattada. Durant ch'el viveva anc, aveva la glieud da l'agen vitg pauca stima da sias ovras. Persuenter han sias mascras genuinas gia prest sveglià l'interess da directurs da museums e da martgadants d'antiquitads. In u l'auter exempel ha chattà la via fin en l'Africa e l'America.